Rondo (film)
<s>Rondo je jugoslavenski crno-bijeli igrani film snimljen 1966. godine u režiji Zvonimira Berkovića.</s><s>Po žanru je drama, a radnja prikazuje kako sudac po imenu Mladen (čiji lik tumači Stevo Žigon) svake nedjelje dolazi kod svog prijatelja kipara Feđe (čiji lik tumači Relja Bašić) igrati šah i razgovarati o umjetnosti i glazbi, ali i kako njihovi susreti dovedu do toga da Feđina mlada supruga, čiji lik tumači Milena Dravić, započne preljubničku aferu sa Mladenom.</s><s>Rondo se isticao za tadašnju jugoslavensku kinematografiju neobično modernim stilom, odnosno po tome što je narativna struktura slijedila istoimenu glazbenu formu.</s><s>S velikim uspjehom je prikazan na Pulskom festivalu gdje je Relja Bašić dobio Zlatnu arenu za najbolju mušku ulogu.</s><s>Sredinom 1980-ih je uvršten u izbor 20 najboljih jugoslavenskih filmova, a 1999. godine je proglašen jednim od najboljih hrvatskih filmova svih vremena.</s>

<s>Izvori</s>

<s>Vanjske veze</s>

<s>Rondo na Filmski-Programi.hr
Rondo u Filmskom leksikonu</s>

<s>Jugoslavenski filmovi
Hrvatski filmovi
Dramski filmovi
Authority control 2</s>

